**Ministru kabineta rīkojuma projekta**

**“Grozījums Ministru kabineta 2020. gada 6. novembra rīkojumā**

**Nr.655 “Par ārkārtējās situācijas izsludināšanu””**

 **sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījums Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”” (turpmāk – projekts) mērķis ir deleģēt tiesības Slimību profilakses un kontroles centram ārkārtējās situācijas laikā, izvērtējot saslimstības rādītājus, noteikt tās pašvaldības, kuru administratīvajās teritorijās esošo izglītības iestāžu 1.-4.klasē var tikt īstenots klātienes mācību process (tas ir, atbilstoši reģionālajam principam). |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Projekts izstrādāts, pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4. pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5. panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7) panta 1. punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu, Ministru kabineta 2021.gada 18.februāra sēdē doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Ministru kabinets 2021.gada 4. februārīatbalstīja Veselības ministrijas izstrādātoplānuCovid-19 drošības pasākumu mazināšanai pēc tā dēvētā luksofora principa (pieejams:** <https://www.vm.gov.lv/lv/jaunums/covid-19-drosibas-pasakumus-mazinas-saskana-ar-luksofora-principu>). Veselības ministrijas informatīvajā ziņojumā “Par Covid-19 izplatības risku novērtējumu un uz tiem balstītu lēmumu pieņemšanu par piesardzības un drošības pasākumu ieviešanu” (turpmāk – informatīvais ziņojums) (pieejams: <http://tap.mk.gov.lv/lv/mk/tap/?pid=40497735&mode=mk&date=2021-02-04>) secināts, ka saskaņā ar Slimību profilakses un kontroles centra kapacitāti, ne vairāk kā 200 gadījumu uz 100 000 iedzīvotāju jeb ne vairāk kā 270 jaunu gadījumu dienā var uzskatīt par tādu saslimstības rādītāju, kur visus gadījumus var izsekot un rūpīgi veikt epidemioloģisko izmeklēšanu. Tādēļ šis ir slieksnis, kad var sākt runāt par nelielu drošības pasākumu mazināšanu. Izglītības un zinātnes ministrijas ieskatā, ņemot vērā saslimstības rādītājus, t.i., 14 dienu kumulatīvo gadījumu skaitu uz 100 000 iedzīvotājiem, nosakot, ka iknedēļu ir jāveic izglītības iestādes klātienē nodarbināto iknedēļas testēšana, kā arī efektīvi ievērojot epidemioloģisko drošības pasākumu, var lemt par nelielu piesardzības un drošības pasākumu mazināšanu stabilizējoties epidemioloģiskajai situācijai un atjaunot klātienes mācības noteiktu klašu grupu skolēniem. Ar 2021.gada 8.februāri (2021.gada 5.februāra grozījumi Ministru kabineta 2020.gada 6.novembra rīkojumā Nr. 655 “Par ārkārtējās situācijas izsludināšanu”) ir atļautas individuālas konsultācijas izglītojamiem, kuri ir pakļauti priekšlaicīgas mācību pārtraukšanas riskam pamatizglītības un vidējās izglītības pakāpē, vispārējās izglītības programmu apguvē 12. klases izglītojamiem (tai skaitā starptautiskās izglītības programmas apguvi attiecīgajām klasēm atbilstošā izglītojamo vecuma grupā) un profesionālās izglītības programmu apguvē to grupu vai kursu izglītojamiem, kuriem 2021. gada pirmajā pusgadā paredzēts kārtot valsts pārbaudes darbus un iegūt atbilstošu profesionālo izglītību (pamatizglītības un vidējās izglītības pakāpē). Konsultācijas klātienē notiek tikai pēc pedagoga aicinājuma atbilstoši izglītības iestādē noteiktajai kārtībai (tai skaitā nosakot konsultāciju skaitu, ievērojot spēkā esošo tiesisko regulējumu), nodrošinot, ka izglītojamais nenonāk saskarsmē ar citiem izglītojamiem (tai skaitā ierodoties izglītības iestādē uz konsultāciju un dodoties prom). Konsultācijas laiks nepārsniedz 40 minūtes. Konsultācijas laikā pedagogs un izglītojamais lieto mutes un deguna aizsegu un ievēro divu metru distanci. Ņemot vērā to, ka vismaz daļā klašu attālinātais mācību process visās izglītības iestādēs ilgst jau no 2020.gada 26.oktobra, Izglītības un zinātnes ministrija uzskata, ka izglītības iestāžu dibinātāji, konstatējot, ka saslimstības rādītāji attiecīgajā pašvaldībā, kurā atrodas izglītības iestāde, liecina, ka uz kārtējās kalendārās nedēļas trešdienu 14 dienu kumulatīvais Covid – 19 gadījumu skaits uz 100 000 iedzīvotāju nepārsniedz 200, tad, efektīvi ievērojot epidemioloģiskās prasības, kā arī iknedēļu testējot izglītības iestādē klātienē nodarbinātos, ir pamats lemt par pakāpenisku mācību procesa īstenošanu klātienē. Izglītības iestādes dibinātājam un izglītības iestādes vadītājam jāvērtē visu izglītojamo distancēšanās iespēju nodrošināšana. Ievērojot minēto, 2021.gada 19.februārī tika pieņemti grozījumi rīkojumā Nr.655, paredzot nosacījumus atbilstoši reģionālajam principam īstenot klātienes mācību procesu 1.-4.klasēs, nosakot, ka mācību procesu klātienē 1.–4.klasē var īstenot, nodrošinot epidemioloģiskās drošības prasības un veicot izglītības iestādē klātienē nodarbināto iknedēļas testēšanu, ja Slimību profilakses un kontroles centra tīmekļvietnē publicētā informācija liecina, ka kārtējās kalendāra nedēļas trešdienā 14 dienu kumulatīvais Covid-19 gadījumu skaits uz 100 000 iedzīvotāju konkrētās pašvaldības administratīvajā teritorijā, kurā atrodas izglītības iestāde, nepārsniedz 200. Vienlaikus ir noteikts, ka šādā gadījumā izglītības iestādes dibinātājs iespēju robežās veic nepieciešamos epidemioloģiskās drošības pasākumus, lai nodrošinātu izglītojamiem iespēju nokļūt izglītības iestādē veselībai drošā veidā. Tāpat ir noteikts, ka izglītības iestādes dibinātājs pieņem lēmumu par mācību procesa īstenošanu klātienē konkrētajā izglītības iestādē attiecīgajā kalendāra nedēļā un par to informē izglītības iestādes padomi, izglītības iestādes izglītojamos un viņu likumiskos pārstāvjus, kā arī Izglītības un zinātnes ministriju. Mācību procesa īstenošanu klātienē uzsāk ar nākamās kalendāra nedēļas pirmdienu pēc attiecīgā lēmuma pieņemšanas. Vienlaikus ir nodrošināmas epidemioloģiskās drošības prasības un jāveic izglītības iestādē klātienē nodarbināto iknedēļas testēšana. Tomēr vērtējot saslimstības rādītājus ir jāņem vērā arī citi faktori, kas ietekmē Covid-19 izplatības riskus, piemēram, jāņem vērā, ka uzliesmojums vienā kolektīvā var būtiski ietekmēt saslimstības rādītāju kopumā nelielā administratīvajā teritorijā, tajā pat laikā tas objektīvi nebūs saistīts ar būtisku Covid-19 izplatības risku pašvaldībā kopumā. vai arī saslimstības rādītājs zem 200 ar strauju saslimstības pieauguma tendenci. Savukārt, ja konkrētā teritorijā ir strauja saslimstības pieauguma tendence vai arī situācijas uzlabošanās nav stabila, saslimstības rādītājs zem 200 neliecinās, ka Covid-19 izplatības riski ir pietiekami zemi, lai droši varētu atsākt klātienes mācības. Tādēļ lēmumu par izglītības procesa klātienē atsākšanu ir jābalsta uz Slimību profilakses un kontroles centra sniegto informāciju, kas pamatota uz datu analīzi un epidemioloģisko risku novērtējumu. Informāciju, par novadiem vai pilsētām, kur Covid-19 izplatības riski ir pietiekami zemi, lai atsāktu mācības klātienē Slimību profilakses un kontroles centrs apkopos katru nedēļu trešdienās līdz darba dienas beigām un ceturtdienās publicēs oficiālajā laikrakstā “Latvijas Vēstnesis”.Situāciju izglītības procesa atļaušanai klātienē vērtē pēc šādiem epidemioloģiskās drošības kritērijiem:1. kopējā saslimstība novadā nepārsniedz 200 gadījumus uz 100 000 iedzīvotāju, vienlaikus ņemot vērā, lai nav vērojams straujš saslimstības pieaugums, kaut arī minētais rādītājs ir mazāks;
2. nav tendences saslimstības pieaugumam pašvaldībā
3. pašvaldībā kopumā iedzīvotājiem ir veikts pietiekams testēšanas apjoms lai nodrošinātu saslimstības datu objektivitāti;

4) jauno Covid-19 izraisītāja paveidu klātbūtne pašvaldības teritorijā;5) vai saslimstības rādītāju pašvaldībā neietekmē lokalizēts Covid-19 uzliesmojums slēgtā kolektīvā.Visi minētie aspekti tiek ņemti vērā, lai izvērtētu Covid-19 izplatības riskus teritorijā un secīgi vai pašvaldība var organizēt izglītības iestāžu darbu klātienē. Ja izglītības iestāžu darbs tiek organizēts klātienē, taču tiek konstatēts straujš infekcijas izplatības pieaugums, vai arī strauja infekcijas izplatības pieauguma risks, saskaņā ar Epidemioloģiskās drošības likumu, pēc Slimību profilakses un kontroles centra ieteikuma pašvaldība pieņem lēmumu par karantīnas pasākumu noteikšanu pašvaldības izglītības iestādēs un izglītības procesa apturēšanu klātienē.Ministru kabineta 2012.gada 3.aprīļa noteikumu Nr.241 “Slimību profilakses un kontroles centra nolikums” 2.punktā ir noteikts, ka Slimību profilakses un kontroles centra mērķis ir īstenot valstī sabiedrības veselības politiku epidemioloģiskās drošības un slimību profilakses apakšjomās un veselības aprūpes politiku veselības aprūpes kvalitātes apakšjomā, kā arī nodrošināt veselības veicināšanas politikas īstenošanu un koordināciju.Oficiālo publikāciju un tiesiskās informācijas likuma 2.panta otrajā daļā ir noteikts, ka oficiālā publikācija ir publiski ticama un saistoša. Neviens nevar aizbildināties ar oficiālajā izdevumā publicēto tiesību aktu vai oficiālo paziņojumu nezināšanu. Šā likuma 3.panta pirmajā daļā ir noteikts, ka oficiālajā izdevumā publicē ārējos normatīvos aktus, kā arī citus tiesību aktus un oficiālos paziņojumus, ja to publicēšanu šajā izdevumā paredz ārējie normatīvie akti. Lai nodrošinātu, ka Slimību profilakses un kontroles centra publicētā informācija kļūst publiski ticami un saistoši Latvijas iedzīvotājiem, tiek noteikts, ka Slimību profilakses un kontroles centrs oficiālajā izdevumā “Latvijas Vēstnesis” publicē to pilsētu vai novadu sarakstu, kur, atbilstoši Slimību profilakses un kontroles centrs tīmekļvietnē trešdienā publicētajai informācijai, 14 dienu kumulatīvās saslimstības rādītājs atbilst tādam līmenim, lai atsāktu klātienes mācības 1.-4. klasē. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Izglītības un zinātnes ministrija sadarbībā ar Veselības ministriju un Slimības profilakses un kontroles centru. |
| 4. | Cita informācija | Projekts tiešā veidā attiecas uz izglītības un zinātnes politiku (vispārējās izglītības sistēma) un veselības politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, tostarp izglītības iestādes, kas īsteno pamatizglītības izglītības programmas, šo izglītības iestāžu dibinātāji, pedagogi, tehniskais personāls, izglītojamie, vecāki. |
| 2. | Tiesiskā regulējuma ietekme uz tautsaimniecību un administratīvo slogu | Covid – 19 infekcijas izplatību šobrīd nav iespējams prognozēt, tādēļ nav iespējams prognozēt projekta ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas neietekmē. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Izglītības un zinātnes ministrija, Veselības ministrija |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Ņemot vērā to, ka projekts tiek virzīts steidzamības kārtībā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības iestādes, kas īsteno vispārējās izglītības programmas, to dibinātāji, Izglītības kvalitātes valsts dienests, Izglītības un zinātnes ministrija, Veselības minsitrija, Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju.  |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretārs J. Volberts

Dambīte, 65804934

daiga.dambite@izm.gov.lv